L 277/196
HR
Službeni list Europske unije
27.10.2022.
(6)
Provedbenom odlukom Komisije (EU) 2018/820 (5), koja se prestala primjenjivati 1. siječnja 2020., Nizozemskoj je odobreno odstupanje u skladu s Direktivom 91/676/EEZ kako bi se dopustila primjena stajskoga gnojiva pašnih životinja na poljoprivrednim gospodarstvima s najmanje 80 % travnjaka do granične vrijednosti od 230 kg dušika po hektaru godišnje za poljoprivredna gospodarstva na južnim i središnjim pjeskovitim tlima i na laporastim tlima te do granične vrijednosti od 250 kg dušika po hektaru godišnje za poljoprivredna gospodarstva na drugim tlima.
Odstupanje se 2019. odnosilo na 18 818 poljoprivrednih gospodarstava, što odgovara iznosu od 44,7 % ukupne neto poljoprivredne površine u Nizozemskoj.
(7)
Provedbenom odlukom Komisije (EU) 2020/1073 (6), koja se prestala primjenjivati 31. prosinca 2021., Nizozemskoj je odobreno odstupanje kako bi se dopustila primjena stajskoga gnojiva pašnih životinja na poljoprivrednim gospodarstvima s najmanje 80 % travnjaka do granične vrijednosti od 230 kg dušika po hektaru godišnje za poljoprivredna gospodarstva na južnim i središnjim pjeskovitim tlima i na laporastim tlima te do granične vrijednosti od 250 kg dušika po hektaru godišnje za poljoprivredna gospodarstva na drugim tlima.
Valjanost te Provedbene odluke bila je ograničena na dvije godine kako bi se Nizozemskoj omogućilo da u potpunosti provede pojačanu provedbenu strategiju za sprečavanje prijevara u provedbi svoje politike o stajskom gnojivu.
Nadalje, uključeni su dodatni uvjeti kako bi se osiguralo da se količina stoke ne poveća i kako bi se smanjile emisije amonijaka u primjeni stajskog gnojiva.
(8)
Nizozemska je 25. veljače 2022.
zatražila novo odstupanje na temelju točke 2. treće podtočke Priloga III.
Direktivi 91/676/EEZ.
(9)
Podaci (7) koje je na temelju članka 10.
Direktive 91/676/EEZ dostavila Nizozemska pokazuju da su za razdoblje od 2016. do 2019. na približno 14 % postaja za praćenje podzemnih voda u Nizozemskoj zabilježene srednje vrijednosti koncentracije nitrata više od 50 mg/l, na 5 % vrijednosti između 40 i 50 mg/l, te da su na 73 % tih postaja za praćenje zabilježene srednje vrijednosti koncentracije nitrata niže od 25 mg/l.
Podaci su pokazali i da su za razdoblje od 2016. do 2019. na 99 % postaja za praćenje površinskih voda u Nizozemskoj zabilježene srednje vrijednosti koncentracije nitrata niže od 50 mg/l te da su na 96 % tih postaja za praćenje zabilježene srednje vrijednosti koncentracije nitrata niže od 25 mg/l.
Bez obzira na to, u razdoblju izvješćivanja od 2016. do 2019.
58 % slatkih voda bilo je eutrofično, a dodatnih 10 % postalo bi eutrofično ako se ne poduzmu nikakve mjere.
(10)
Podaci objavljeni u izvješću o članku 10.
Direktive 91/676/EEZ (8) pokazali su i znatne razlike među nizozemskim pokrajinama i da su žarišne točke onečišćenja zbog koncentracije nitrata u podzemnim vodama i eutrofikacije pronađene u većem broju nizozemskih pokrajina.
U pokrajini Limburgu, na 36 % postaja za praćenje podzemnih voda zabilježene su srednje vrijednosti koncentracije nitrata iznad 50 mg/l, a 22 % bilježilo je negativan trend, dok je 74 % površinskih voda bilo eutrofično, a 16 % izloženo riziku od eutrofikacije ako se ne poduzmu mjere.
U pokrajini Noord-Brabantu, na 26 % postaja za praćenje podzemnih voda zabilježene su srednje vrijednosti koncentracije nitrata iznad 50 mg/l, a 20 % bilježilo je negativan trend, dok je 68 % površinskih voda bilo eutrofično, a 7 % izloženo riziku od eutrofikacije ako se ne poduzmu mjere.
U pokrajini Zeelandu, na 14 % postaja za praćenje podzemnih voda zabilježene su srednje vrijednosti koncentracije nitrata iznad 50 mg/l, a 47 % bilježilo je negativan trend, dok je 80 % površinskih voda bilo eutrofično, a 11 % izloženo riziku od eutrofikacije ako se ne poduzmu mjere.
U pokrajini Zuid-Hollandu 54 % površinskih voda bilo je eutrofično, a 17 % u opasnosti da postanu eutrofične ako se ne poduzmu mjere.
U pokrajini Noord-Hollandu 61 % površinskih voda bilo je eutrofično, a 19 % u opasnosti da postanu eutrofične ako se ne poduzmu mjere.
U pokrajini Utrechtu, na 24 % postaja za praćenje podzemnih voda zabilježen je negativan trend u koncentracijama nitrata, dok je 43 % površinskih voda bilo eutrofično, a 10 % izloženo riziku od eutrofikacije ako se ne poduzmu mjere.
U pokrajini Gelderlandu su u 10 % postaja za podzemne vode zabilježene srednje vrijednosti koncentracije iznad 50 mg/l, a 15 % imalo je negativan trend.
U pokrajini Overijsselu, na 18 % postaja za praćenje podzemnih voda zabilježene su srednje vrijednosti koncentracije nitrata iznad 50 mg/l, a 19 % bilježilo je negativan trend, dok je 67 % površinskih voda bilo eutrofično, a 4 % izloženo riziku od eutrofikacije ako se ne poduzmu mjere.
U pokrajini Drentheu, na 15 % postaja za praćenje podzemnih voda zabilježene su srednje vrijednosti koncentracije nitrata iznad 50 mg/l, dok je 65 % površinskih voda bilo eutrofično, a 9 % izloženo riziku od eutrofikacije ako se ne poduzmu mjere.
U pokrajini Frieslandu je u 23 % postaja podzemnih voda zabilježen negativni trend koncentracije nitrata, a 85 % površinskih voda bilo je eutrofično.
U pokrajini Groningenu 52 % površinskih voda bilo je eutrofično, a 11 % u opasnosti da postanu eutrofične ako se ne poduzmu mjere.
U pokrajini Flevolandu je eutrofično bilo 33 % površinskih voda.
(5) Provedbena odluka Komisije (EU) 2018/820 od 31. svibnja 2018.
o odobravanju odstupanja koje je zatražila Nizozemska u skladu s Direktivom Vijeća 91/676/EEZ o zaštiti voda od onečišćenja uzrokovanog nitratima iz poljoprivrednih izvora (SL L 137, 4.6.2018., str. 27.).
(6) Provedbena odluka Komisije (EU) 2020/1073 od 17. srpnja 2020.
o odobravanju odstupanja koje je zatražila Nizozemska u skladu s Direktivom Vijeća 91/676/EEZ o zaštiti voda od onečišćenja uzrokovanog nitratima iz poljoprivrednih izvora (SL L 234, 21.7.2020., str. 20.).
(7) COM(2021) 1000 i SWD(2021) 1001 dio 28.
(8) COM(2021) 1000 i SWD(2021) 1001 dio 28.